cyanic-selkie/wikianc huggingface dataset:
วัดถ้ำเขาคูหา
ถ้ำคูหาเป็นถ้ำบนเขาหินปูนลูกโดดขนาดเล็ก ภายในถ้ำมีห้องโถงใหญ่ที่มีขนาดยาวประมาณ 17 เมตร กว้าง 8 เมตร ปากถ้ำหันไปทางทิศตะวันออก ภายในถ้ำเป็นที่ประดิษฐานพระพุทธรูป ซึ่งมีทั้งพระพุทธรูปปูนปั้น พระพุทธรูปศิลาทราย และพระพุทธรูปดินดิบ ในปางต่างกัน มีพระพุทธรูปปางมารวิชัยและปางสมาธิประดิษฐานเรียงรายกันเป็นแถวชิดผนังถ้ำด้านทิศเหนือและทิศใต้ มีประมาณ 50 องค์ โดยมีพระประธาน เป็นพระพุทธรูปปูนปั้นปิดทองปางไสยาสน์ ยาวประมาณ 8 เมตร ประดิษฐานไว้สุดผนังด้านใน บริเวณปากถ้ำมีพระพุทธรูปดินดิบ เป็นพระพุทธรูปดินปั้นนูนสูง ประกอบด้วยภาพพระพุทธเจ้า และภาพเล่าเรื่องตามคัมภีร์ สัทธรรมปุณฑริกสูตร ในพุทธศาสนามหายาน ปั้นปะติดบนผนังและเพดานถ้ำ แต่เดิมมีภาพดินปั้นเต็มตลอดเพดานถ้ำ แต่ได้หลุดร่วงไปเป็นจำนวนมาก ปัจจุบันเหลือภาพดินปั้น อยู่สองตำแหน่ง คือ บริเวณผนังและเพดานตรงปากทางเข้าถ้ำและบริเวณมุมซอกเพดานด้านตะวันออกเฉียงใต้
โรคกาฬม่วง
โรคกาฬม่วง หรือ จ้ำเลือด (purpura) เป็นจุดสีแดงหรือม่วงบนผิวหนัง เกิดได้จากหลายสาเหตุ เช่น เลือดออกใต้ผิวหนัง ความผิดปกติของเกล็ดเลือด หลอดเลือดหรือการจับลิ่มของเลือด และสาเหตุอื่น ๆ จ้ำเลือดมีขนาดระหว่าง 3–10 มิลลิเมตร ขณะที่ภาวะคล้ายกันอย่างจุดเลือดออกมีขนาดเล็กกว่า 3 มิลลิเมตร และเลือดออกใต้ผิวมีขนาดใหญ่กว่า 1 เซนติเมตร จ้ำเลือดตรงกับคำในภาษาอังกฤษคือ purpura ซึ่งมีรากศัพท์มาจากภาษาละตินที่แปลว่า สีม่วง
จ้ำเลือดเป็นอาการแสดงถึงความผิดปกติหลายอย่าง เช่น
ปฏิทินอาหรับก่อนการมาของอิสลาม
จารึกปฏิทินอาระเบียใต้โบราณเปิดเผยการใช้งานปฏิทินในท้องถิ่น อย่างน้อยบางส่วนในปฏิทินอาระเบียใต้ใช้ระบบปฏิทินสุริยจันทรคติ ส่วนอาระเบียตอนกลาง โดยเฉพาะมักกะฮ์ ไม่ค่อยมีหลักฐานนี้ แต่รายละเอียดพบได้ในบันทึกของมุสลิมในสมัยอับบาซียะฮ์ นักประวัติศาสตร์บางคนยึดมั่นว่าปฏิทินก่อนการมาของอิสลามที่ใช้ในอาระเบียกลางคือปฏิทินจันทรคติ ซึ่งคล้ายกับปฏิทินอิสลามสมัยใหม่ บางคนเห็นพ้องว่าปฏิทินก่อนการมาของอิสลามเคยเป็นปฏิทินจันทรคติมาก่อน แต่ถูกเปลี่ยนเป็นปฏิทินสุริยจันทรคติเมื่อ 200 ปีก่อนฮิจเราะห์ ซึ่งมีการทดปฏิทินหลายครั้งเพื่อให้พิธีแสวงบุญอยู่ในช่วงที่กำหนด
ชื่อวันก่อนการมาของอิสลาม
ชื่อวันในสัปดาห์ของอาระเบียก่อนการมาของอิสลามถูกเปลี่ยนไปในช่วงที่อิสลามมา เพื่อทำให้สอดคล้องกับ 7 วันที่อัลลอฮ์ทรงสร้างโลก โดยชื่อวันเป็นไปตามนี้:
ชื่อเดือนก่อนการมาของอิสลาม
หลักฐานเกี่ยวกับชื่อของเดือนก่อนการมาของอิสลามนั้น ได้แก่ อัลมุนตะค็อบ มิน เฆาะรีบ กะลามุลอะร็อบ โดยฮะซันแห่งอบูอัลฮะซัน อะลี อิบน์ อัลฮะซัน อิบน์ อัลฮุซัยน์ อัลฮุนาอี อัดดูซา (เสียชีวิต ฮ.ศ. 309/ค.ศ. 921) ซึ่งรู้จักกันในชื่อ "กุรออ์ อันนัมล์" และ ลิซาน อัลอะร็อบ ของอิบน์ มันซูร (เสียชีวิต ฮ.ศ. 711/ค.ศ. 1311) อัลบิรูนีกับอัลมัสอูดีแนะนำว่าชาวอาหรับโบราณใช้เดือนเดียวกันกับมุสลิม ถึงแม้ว่าพวกเขาบันทึกชื่อเดือนอื่นที่ใช้โดยชาวอาหรับก่อนการมาของอิสลามก็ตาม
นะซีอ์
ในอัลกุรอานอิงสี่เดือนต้องห้ามด้วย นะซีอ์' (ٱلنَّسِيء) ที่แปลตรงตัวคือ "การเลื่อนเวลาออกไป" รายงานจากธรรมเนียมมุสลิม การเลี่อนเวลาถูกบริหารโดยเผ่ากินานะฮ์ โดยชายที่มีชื่อว่า อัลเกาะลัมมัส แห่งกินานะฮ์และลูกหลานของเขา
มีการเสนอความแตกต่างของ นะซีอ์ นักวิชาการบางท่าน ทั้งมุสลิม และตะวันตก  ยืนยันว่าปฏิทินก่อนศาสนาอิสลามที่ใช้ในอาระเบียตอนกลางเป็นปฏิทินจันทรคติบริสุทธิ์ ซึ่งคล้ายกับปฏิทินอิสลามสมัยใหม่ รายงานจากมุมมองนี้ นะซีอ์’ คือสิ่งที่ชาวมักกะฮ์ทำก่อนการมาของอิสลาม โดยการเปลี่ยนเดือนต้องห้ามในปีหนึ่งโดยไม่ได้มีการชักจูงใด ๆ นักประวัติศาสตร์และนักพจนานุกรมชาวอาหรับ เช่น อิบน์ ฮิชาม, อิบน์ มันซูร และคลังของตัฟซีร สนับสนุนทฤษฎีนี้
ในขณะที่บางส่วนเชื่อว่ามันเคยเป็นปฏิทินจันทรคติมาก่อน แต่ในช่วงประมาณ 200 ปีก่อนฮิจเราะห์ มันถูกเปลี่ยนเป็นปฏิทินสุริยจันทรคติ โดยมีการทดเดือนเพิ่มในบางช่วง เพื่อให้พิธีแสวงบุญตรงต่อช่วงฤดูกาล การอธิบายนี้ถูกเสนอโดยอะบู มะอ์ชัร นักโหราจารย์และนักดาราศาสตร์มุสลิมยุคกลาง และภายหลังโดยอะบู เรฮัน อัลบิรูนี, อัลมัสอูดี และนักวิชาการตะวันตกบางท่าน ในมุมมองนี้ถือว่า นะซีอ์ เป็นคำพ้องความหมายของคำว่า "การทดปฏิทิน" ตามรายงานที่มีคำอธิบายของอบูมะอ์ชัรว่า เป็นสิ่งที่ได้เรียนรู้มาจากการทดปฏิทินของชาวยิว   การ นะซีอ์ ของชาวยิวจะตัดสินใจอย่างเป็นทางการว่าเมื่อใดที่ควรทดเดือนในปฏิทินยิว บางรายงานกล่าวว่าชาวอาหรับนำวิธีของชาวยิวมาใช้และทดไปอีก 7 เดือน ทุก ๆ 19 ปี หรือเพิ่มอีก 9 เดือน ทุก ๆ  24 ปี แต่นักวิชาการไม่มีมติเป็นเอกฉันท์เกี่ยวกับทฤษฎีนี้ เผ่ากินานะฮ์ในสมัยของมุฮัมมัด เคนทำหน้าที่ทดปฏิทิน ซึ่งเผ่ากินานะฮ์สืบทอดหน้าที่นี้จากเผ่ากินดะฮ์ ซึ่งเป็นเผ่าที่ถูกแปลงเป็นชาวยิวกว่าร้อยปี ทำให้เชื่อว่าการทดปฏิทินน่าจะยืมมาจากธรรมเนียมชาวยิว
นักวิจัยหลังปริญญาเอก
นักวิจัยหลังปริญญาเอก หรือ โพสต์-ด็อก (post-doc ย่อมาจาก postdoctoral appointment) เป็นตำแหน่งงานทางด้านงานวิจัยให้กับทางมหาวิทยาลัยภายหลังจากบุคคลที่จบการศึกษาในระดับปริญญาเอก โดยทั่วไปช่วงระยะเวลาในการทำงานจะแตกต่างกันขึ้นอยู่กับลักษณะของตัวงาน ตั้งแต่ 6 เดือนจนถึง 5 ปี โดยส่วนใหญ่ตำแหน่งโพสต์-ด็อก จะมีให้กับนักศึกษาในด้านวิทยาศาสาตร์ ถึงแม้ว่าในสาขาอื่นเช่น วิศวกรรม จะมีบ้างก็ตาม เงินเดือนของตำแหน่งโพสต์-ด๊อก เมื่อเปรียบเทียบกับตำแหน่งอื่นในอุตสาหกรรมเดียวกันจะน้อยกว่า แต่โอกาสของตำแหน่งนี้จะเปิดกว้างกว่าเมื่อเปรียบเทียบในเชิงวิชาการ
ตำแหน่งนักวิจัยหลังปริญญาเอกมีความแตกต่างกับผู้ช่วยวิจัยหรือเจ้าหน้าที่วิจัย คือ โดยปกติแล้วจะต้องได้รับปริญญาเอกมาก่อน หรือมีประสบงานในสถาบันวิทยาศาสตร์หรือวงการอุตสาหกรรมที่เทียบเท่ากับปริญญาเอก ในบางกรณี นักวิจัยหลังปริญญาเอกอาจจะต้องจัดการเรียนการสอน ตำแหน่งของนักวิจัยหลังปริญญาจะมีความแตกต่างกันไปตามประเทศและสถานศึกษา ในบางครั้ง อาจมีโอกาสได้เลื่อนตำแหน่ง แต่โดยส่วนใหญ่แล้วจะเป็นตำแหน่งชั่วคราว
เคอร์คูมิน
เคอร์คูมิน (curcumin) เป็นสารกลุ่มเคอร์คูมินอยด์ (curcuminoid) พบในพืชวงศ์ขิง เช่น ว่านนางคำ เป็นสารกลุ่มโพลีฟีนอลมีสีเหลือง มีทั้งรูปอีนอลและรูปคีโต รูปอีนอลคงตัวในสภาวะของแข็งและของเหลว
อินเตอร์สเตต 45
อินเตอร์สเตต 45 (Interstate 45 หรือ I-45) เป็นทางหลวงอินเตอร์สเตตสายสั้น ๆ ที่มีเส้นทางตลอดทั้งสายอยู่ในรัฐเท็กซัส ในขณะที่เส้นทางอินเตอร์สเตตที่ลงท้ายด้วยหมายเลข 5 ส่วนใหญ่เป็นเส้นทางในแนวเหนือ–ใต้เส้นหลักผ่านหลายรัฐของประเทศ อินเตอร์สเตต 45 มีเส้นทางเชื่อมต่อนครแดลลัสกับนครฮิวสตัน และมุ่งหน้าไปยังตะวันออกเฉียงใต้จากฮิวสตันไปยังนครแกลวิสตัน โดยผ่านแกลวิสตันคอสเวย์ (Galveston Causeway) ไปยังอ่าวเม็กซิโก
ชโลโม เออร์เรล
ชโลโม เออร์เรล (שלמה אראל; Shlomo Erell; 20 พฤศจิกายน ค.ศ. 1920 – 20 พฤศจิกายน ค.ศ. 2018) เป็นพลตรีในกองกำลังป้องกันอิสราเอล และผู้บัญชาการคนที่เจ็ดของกองทัพเรืออิสราเอล
ชีวิตช่วงต้นและครอบครัว
เออร์เรลเกิดที่ประเทศโปแลนด์ในปี ค.ศ. 1920 และได้รับการพาไปยังปาเลสไตน์ในอาณัติโดยพ่อแม่ของเขาในปี ค.ศ. 1926 ครอบครัวของเขาย้ายไปที่เปตะห์ติกวา แต่ในที่สุดก็ไปตั้งถิ่นฐานที่เทลอาวีฟ ในวัยหนุ่ม เขาเป็นสมาชิกของขบวนการเยาวชนเบตาร์
อาชีพ
ด้วยการปะทุของสงครามโลกครั้งที่สอง เออร์เรลได้เข้าร่วมพาณิชย์นาวีสหราชอาณาจักร ในเดือนมกราคม ค.ศ. 1941 เรือของเขาถูกจมโดยตอร์ปิโดจากเรืออูของเยอรมัน เออร์เรลได้รับการช่วยเหลือและหลังจากพักฟื้น เขาได้กลับไปสู่กองทัพเรือ หลังจากสงครามเขาได้รับการปลดประจำการออกจากกองทัพเรือในตำแหน่งกัปตัน ในส่วนสงครามอาหรับ–อิสราเอล ค.ศ. 1948 ชโลโม เออร์เรล ได้เข้าร่วมกับกองทัพเรืออิสราเอล และเขาก็ได้เป็นกัปตันแห่งพัลมัช กองทัพเรืออิสราเอล ซึ่งกองกำลังพัลมัชได้รับการยกย่องในหลายปฏิบัติการในคาบสมุทรไซนายและประเทศเลบานอน
หลังสงคราม เออร์เรลทำงานต่อในฐานะเจ้าหน้าที่กองกำลังป้องกันอิสราเอล เขาดำรงหลายตำแหน่งงานรวมถึงการเป็นทูตฝ่ายทหารกองกำลังป้องกันอิสราเอลที่สถานทูตอิสราเอลในประเทศอิตาลี และผู้บัญชาการเรือขีปนาวุธแห่งกองทัพเรืออิสราเอล ส่วนในเดือนมกราคม ค.ศ. 1966 เออร์เรลได้รับการเลื่อนยศเป็นอาลัฟ (พลตรี) และกลายเป็นผู้บัญชาการกองทัพเรืออิสราเอล ครั้นในปี 1968 เขาลาออกจากตำแหน่งผู้บัญชาการกองทัพเรืออิสราเอลและเขาเกษียณจากกองกำลังป้องกันอิสราเอล
หลังจากเกษียณ เออร์เรลได้รับปริญญาโทด้านการบริหารจากมหาวิทยาลัยโคลัมเบีย ในช่วงคริสต์ทศวรรษ 1970 เขากลายเป็นสมาชิกของพรรคลิคุด และในบางครั้ง ผู้นำอิสราเอลได้พาเขามาเป็นที่ปรึกษาในเรื่องเกี่ยวกับกองทัพเรือ
เสียชีวิตและสิ่งสืบเนื่อง
เออร์เรลเสียชีวิตเมื่อวันที่ 20 พฤศจิกายน ค.ศ. 2018 ซึ่งตรงกับวันคล้ายวันเกิดปีที่ 98 ของเขา
คู่รักอลวน มายาอลเวง
คู่รักอลวน มายาอลเวง เป็นภาพยนตร์ประเภท โรแมนติก/ตลก กำกับโดย โจ ร็อธ ผู้เขียนบทภาพยนตร์โดย บิลลี่ คริสตัล และ Peter Tolan
รายชื่อแม่น้ำของบูร์กินาฟาโซ
รายชื่อต่อไปนี้เป็นแม่น้ำที่ไหลในประเทศบูร์กินาฟาโซ บูร์กินาฟาโซมีแม่น้ำสายหลักสามสายได้แก่แบล็ควอลต้า, เรดวอลต้า และแม่น้ำไวท์วอลต้า
วัดกิตติสังฆาราม
วัดกิตติสังฆาราม เดิมชื่อ วัดกะตะ ตามชื่อบ้าน สร้างขึ้นเมื่อประมาณ พ.ศ. 2375 โดยมีพระเพชรเป็นประธานนำชาวบ้านสร้างและได้ปกครองวัดมาเป็นรูปแรก ได้รับพระราชทานวิสุงคามสีมาเมื่อวันที่ 20 กันยายน พ.ศ. 2472 เขตวิสุงคามสีมากว้าง 15 เมตร ยาว 20 เมตร ได้ผูกพัทธสีมาเมื่อ พ.ศ. 2474 ด้านการศึกษาได้เปิดสอนพระปริยัติธรรม เปิดโรงเรียนสอนเด็กก่อนเกณฑ์ และให้ทางราชการสร้างโรงเรียนประถมศึกษาในเนื้อที่ประมาณ 2 ไร่
อาคารเสนาสนะต่างที่สำคัญ ได้แก่ อุโบสถกว้าง 10 เมตร ยาว 15 เมตร สร้างเมื่อ พ.ศ. 2474 โครงสร้างคอนกรีตเสริมเหล็ก ภายในประดิษฐานพระประธานพระเพลากว้าง 42 นิ้ว ศาลาการเปรียญกว้าง 12 เมตร ยาว 25 เมตร สร้างเมื่อ พ.ศ. 2524 เป็นอาคารคอนกรีต กุฏิสงฆ์จำนวน 3 หลัง เป็นอาคารคอนกรีตเสริมไม้สองชั้น 2 หลัง ชั้นเดียว 1 หลัง และหอฉันอีกหลังหนึ่ง วัดยังมีอนุสาวรีย์หลวงพ่อฉ้วนกว้าง 4.50 เมตร ยาว 6 เมตร
การอ้างความจงรักภักดี
การอ้างความจงรักภักดี (appeal to loyalty) เป็นความวิบัติของตรรกะอย่างหนึ่ง เกิดขึ้นเมื่อมีการโต้แย้งโดยอ้างความจงรักภักดีบางประเภทซึ่งเป็นคนละเรื่องกับประเด็นที่อภิปราย
ปัญหา คือ ไม่ว่า ข จะจงรักภักดีหรือไม่ ก็ไม่ได้หมายความว่า ข ผิด หรือ ก ถูกเสมอไป
สมเด็จพระราชาธิบดีมีซัน ไซนัล อาบีดิน
สมเด็จพระราชาธิบดี สุลต่าน มีซาน ไซนัล อาบิดีน ทรงเป็นเป็นพระมหากษัตริย์มหารายาแห่งรัฐตรังกานู และเป็นพระราชโอรสในสุลต่าน มะห์หมุด อัลมักตาฟี บิลลาห์ ชาห์ พระมหากษัตริย์แห่งตรังกานูองค์ก่อน และพระองค์ทรงเป็นยังดีเปอร์ตวนอากงองค์ที่ 13 ทรงเป็นประมุขแห่งสหพันธรัฐมาเลเซีย ตั้งแต่วันที่ 13 ธันวาคม พ.ศ. 2549 - 13 ธันวาคม พ.ศ. 2554
พระราชประวัติ
สมเด็จพระราชาธิบดี สุลต่าน มีซาน ไซนัล อาบิดีน เสด็จพระราชสมภพวันที่ 22 มกราคม พ.ศ. 2505 ณ พระราชวังอิสตานา อัล มักตาฟี  เมืองกัวลาเตอเริงกานู รัฐตรังกานู เป็นพระราชโอรสพระองค์โตในสุลต่านมะห์มุด อัล-มักตาฟี บิลลาห์ ชาห์ กับพระนางชารีฟะ นอง ฟาติมา บินติ ซัยยิด อับดุลเลาะห์ พระมเหสีองค์รอง พระองค์เป็นยังดีเปอร์อากงแห่งมาเลเซียพระองค์แรก ที่ประสูติหลังการประกาศเอกราชของมาเลเซีย ส่วนพระมารดาของพระองค์มีเชื้อสายอาหรับจากซัยยิด โอมัร อัลญุนิอิด
การศึกษา
พระองค์ได้เข้ารับการศึกษาในโรงเรียนประถมสุลต่านสุไลมาน และโรงเรียนระดับสองสุลต่านสุไลมาน ในเมืองกัวลาเตอเริงกานู เมืองเอกของรัฐตรังกานู ต่อมาได้ทรงเข้ารับการศึกษาต่อมาที่โรงเรียนกีลองแกรมมา เมืองกีลอง ประเทศออสเตรเลีย ในปี พ.ศ. 2531 พระองค์เสร็จสิ้นการศึกษาระดับปริญญาจาก U.S. International University-Europe ปัจจุบันคือมหาวิทยาลัยนานาชาติแอลเลียนต์ (Alliant International University) ที่กรุงลอนดอน สาขาศิลป์ในความสัมพันธ์ระหว่างประเทศ
พระองค์สำเร็จการศึกษาวิชาการทหารจากวิทยาลัยวิชาการทหารแซนเฮริสต์ (Sandhurst) ในสหราชอาณาจักร และสำเร็จการศึกษาเมื่อวันที่ 9 ธันวาคม พ.ศ. 2526 และได้รับเรือโทกิตติมศักดิ์ใน พ.ศ. 2527
เครื่องราชอิสริยาภรณ์ต่างประเทศ
( ไทย)
สภาสันติภาพและการพัฒนาแห่งรัฐ
สภาสันติภาพและการพัฒนาแห่งรัฐ (နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ, State Peace and Development Council, อักษรย่อ SPDC) เป็นเครื่องมือการปกครองของประเทศพม่า เดิมใช้ชื่อว่าสภาฟื้นฟูกฎหมายและระเบียบแห่งรัฐ (State Law and Order Restoration Council) หรือสลอร์ก (SLORC) ซึ่งก่อตั้งขึ้นเมื่อวันที่ 18 กันยายน พ.ศ. 2531 หลังความวุ่นวายทางการเมืองที่ดำเนินมานับตั้งแต่มีการยกเลิกธนบัตรบางชนิดโดยไม่มีการชดใช้จากรัฐบาล การดำเนินการดังกล่าวสร้างความไม่พอใจให้กับนักศึกษา ประกอบกับทำให้เกิดปัญหาเศรษฐกิจร้ายแรง ความไม่พอใจแพร่กระจายออกไปจนกระทั่งเกิดการประท้วงและปะทะกันจนนองเลือดในที่สุด ประชาชนจำนวนมากเสียชีวิตเนื่องจากทหารใช้กำลังปราบปรามโดยไม่ยับยั้ง
รัฐบาลกำหนดให้มีการเลือกตั้งในเดือนพฤษภาคม พ.ศ. 2533 ท่ามกลางความแปลกใจของประชาชน ชัยชนะอย่างท่วมท้นของพรรคสันนิบาตแห่งชาติเพื่อประชาธิปไตยซึ่งเป็นพรรคฝ่ายค้านไร้ความหมาย เมื่อสภาฟื้นฟูกฎหมายและระเบียบแห่งรัฐปฏิเสธการเปิดประชุมสภาใหม่
การเปลี่ยนชื่อเป็นชื่อที่ใช้ในปัจจุบันมีขึ้นเมื่อวันที่ 15 พฤศจิกายน พ.ศ. 2540 หลังจากพม่าเข้าเป็นสมาชิกอาเซียนในเดือนกรกฎาคมปีเดียวกัน โดยเกิดขึ้นท่ามกลางเสียงวิพากษ์วิจารณ์จากทั้งภายในอาเซียนเองและต่างประเทศ นอกจากนี้การเปลี่ยนชื่อดังกล่าวยังถูกมองว่าเป็นการพยายามปรับปรุงภาพลักษณ์ของประเทศในสายตาของนานาชาติ แม้ว่าการเปลี่ยนชื่อจะแสดงให้เห็นถึงการเปลี่ยนแปลงวาระสำคัญของชาติ แต่ลักษณะอำนาจนิยมของรัฐบาลยังคงมีอยู่
สนธิสัญญารัฐออสเตรีย
สนธิสัญญารัฐออสเตรีย (เยอรมัน: ; Austrian State Treaty หรือ Austrian Independence Treaty) เป็นข้อตกลงระหว่างมหาอำนาจฝ่ายพันธมิตรซึ่งยึดครองออสเตรียภายหลังสงครามโลกครั้งที่สอง (ฝรั่งเศส สหราชอาณาจักร สหรัฐอเมริกา สหภาพโซเวียต รวมถึงรัฐบาลออสเตรีย) ประชุมเพื่อลงนามเมื่อวันที่ 15 พฤษภาคม ค.ศ. 1955 ที่กรุงเวียนนา มีผลบังคับใช้อย่างเป็นทางการวันที่ 27 กรกฎาคม ค.ศ. 1955 โดยยอมรับเอกราชและความเป็นกลางของออสเตรีย โดยตกลงกันที่จะถอนกำลังทหารที่ยึดครองออสเตรียและฟื้นฟูเอกราชของประเทศออสเตรียภายในอาณาเขตที่ได้กำหนดไว้ในปี ค.ศ. 1937 และสนธิสัญญายังได้ยืนยันข้อห้ามที่ได้บัญญัติไว้ภายหลังสงครามโลกครั้งที่หนึ่ง ที่ระบุไว้ว่าออสเตรียจะต้องไม่ผนวกเข้ากับเยอรมนีและไม่ให้ราชวงศ์ฮับส์บูร์กกลับไปครองราชย์อีก
วัดราชคฤห์วรวิหาร
วัดราชคฤห์วรวิหาร เป็นพระอารามหลวงชั้นตรี ชนิดวรวิหาร ฝ่ายมหานิกาย  ตั้งอยู่ระหว่างริมคลองบางกอกใหญ่ฝั่งขวา บนถนนเทอดไท แขวงบางยี่เรือ เขตธนบุรี กรุงเทพมหานคร  มีเนื้อที่ทั้งหมดประมาณ 17 ไร่ วัดราชคฤห์ยังเคยเป็นที่ตั้งทัพของพระยาพิชัยดาบหัก ที่พระเจ้าตากสินให้มาดักซุ่มยิงโจมตีทัพพม่า พระปรางค์ด้านหน้าพระวิหารใหญ่ เป็นที่บรรจุอัฎฐิของ พระยาพิชัย  มีพระบรมรูปของพระเจ้าตากสินอยู่ในวัด
ประวัติ
เดิมชื่อ วัดวังน้ำวน เพราะวัดตั้งอยู่ติดคลองน้ำ 2 สาย  คือ คลองบางกอกใหญ่ คลองบางน้ำชน และ คลองท่าพระ มักเกิดน้ำหมุนเวียนเป็นวังวน เป็นวัดโบราณสร้างในสมัยกรุงศรีอยุธยาตอนปลาย มีชาวมอญอพยพโดยทางเรือจากกาญจนบุรีมาอาศัยอยู่ริมคลองบางกอกใหญ่ มีนายกองชาติรามัญ (มอญ) เป็นประธานสร้างวัดอยู่ใกล้กัน  3  วัด ตามตำบล  วัดนี้ตั้งอยู่ทางเหนือน้ำไหลจึงเรียกว่า วัดบางยี่เรือเหนือ (วัดราชคฤห์) วัดบางยี่เรือกลาง (วัดจันทารามวรวิหาร) วัดบางยี่เรือใต้ (วัดอินทาราม) แต่ชาวบ้านเรียกกันติดปากว่า วัดมอญ  สันนิษฐานว่าคนมอญช่วยกันสร้างและพระมอญอยู่จำพรรษาประจำอยู่วัดนี้มาก จึงเรียกชื่อว่าวัดมอญ
ในสมัยรัชกาลที่ 1 ทรงมีพระกระแสรับสั่งให้ เจ้าพระยาพระคลัง (หน) ไปบูรณะปฏิสังขรณ์วัดอีกครั้งหนึ่ง แล้วทรงสถาปนาขึ้นเป็นวัดพระอารามหลวงชื่อว่า วัดราชคฤห์ ชนิดวรวิหาร ต่อมาในสมัยรัชกาลที่ 3 สมเด็จพระเจ้าบรมวงศ์เธอ กรมพระยาเดชาดิศร ได้บูรณปฏิสังขรณ์วัดขึ้นใหม่ เช่นสร้างพระอุโบสถหลังใหม่ขึ้น ส่วนพระอุโบสถหลังเก่าใช้เป็นวิหารใหญ่ ได้บูรณสังขรณ์ภูเขามอซึ่งบรรจุพระบรมธาตุกับสร้างมณฑปขึ้นบนยอดเขามอซึ่งเป็นลาน พุทธศาสนิกชนได้มากราบนมัสการพระบรมธาตุที่บรรจุไว้
ปูชนียวัตถุ
วัดราชคฤห์วรวิหาร มีพระพุทธรูปปางถวายพระเพลิง หรือพระนอนหงาย ซึ่งมีอายุเก่าแก่นับตั้งแต่รัชสมัยของสมเด็จพระเอกาทศรถ ปูชนียวัตถุภายใน คือ พระบรมสารีริกธาตุที่ได้รับมาจากกรุงราชคฤห์ ประเทศอินเดีย พระพุทธบาทจำลองบนเขามอ พระพุทธรูปองค์ใหญ่ที่เก่าแก่ สมัยกรุงศรีอยุธยา เจ้าแม่กวนอิม เป็นต้น
รายชื่อนายกรัฐมนตรีญี่ปุ่น
บทความนี้ว่าด้วยรายชื่อนายกรัฐมนตรีญี่ปุ่น ซึ่งเป็นหัวหน้ารัฐบาลของจักรวรรดิญี่ปุ่นและประเทศญี่ปุ่น
ตามรัฐธรรมนูญเมจิหรือรัฐธรรมนูญแห่งจักรวรรดิญี่ปุ่นในรัชสมัยเมจิ องค์จักรพรรดิทรงเป็นผู้เลือกและแต่งตั้งนายกรัฐมนตรีจวบจนสิ้นสุดสงครามโลกครั้งที่สอง ภายหลังจากนั้น มีการประกาศใช้รัฐธรรมนูญหลังสงคราม ตำแหน่งนายกรัฐมนตรีจึงมีที่มาจากการลงมติของสภาผู้แทนราษฎรซึ่งมาจากการเลือกตั้งจากประชาชนอีกทีหนึ่ง โดยมีองค์จักรพรรดิเป็นผู้แต่งตั้งตามขนบธรรมเนียม
ยุคเมจิ: พ.ศ. 2428–2455 (ค.ศ. 1885–1912)
นายกรัฐมนตรีในรัชสมัยจักรพรรดิเมจิ (3 กุมภาพันธ์ พ.ศ. 2410 - 30 กรกฎาคม พ.ศ. 2455)
{| class="wikitable" style="text-align:center" border="1" frame="box" rules="all" cellspacing="0" cellpadding="3" !
คณะรัฐมนตรี
!
คนที่
!
นาม
!
รูปภาพ
!
การเลือกตั้ง
!
เริ่มวาระ
!
หมดวาระ
!
ระยะเวลาดำรงตำแหน่ง
!
ที่มา
(黒田清隆) (ค.ศ. 1888) (ค.ศ. 1889) (三條 實美) (ค.ศ. 1889) (ค.ศ. 1889) (山縣有朋) (ค.ศ. 1889) (ค.ศ. 1891) (松方正義) (ค.ศ. 1891) (ค.ศ. 1892) (伊藤博文) (ค.ศ. 1892) (ค.ศ. 1896) 1894 1894 (黒田 清隆) (ค.ศ. 1896) (ค.ศ. 1896) (松方正義) (ค.ศ. 1896) (ค.ศ. 1898) (伊藤博文) (ค.ศ. 1898) (ค.ศ. 1898) 1898 (大隈重信) (ค.ศ. 1898) (ค.ศ. 1898) (พรรคเก็นเซ) 1898 (山縣有朋) (ค.ศ. 1898) (ค.ศ. 1900) (伊藤博文) (ค.ศ. 1900) (ค.ศ. 1901) (西園寺 公望) (ค.ศ. 1901) (ค.ศ. 1901) (桂 太郎) (ค.ศ. 1901) (ค.ศ. 1906) (西園寺公望) (ค.ศ. 1906) (ค.ศ. 1908) (桂 太郎) (ค.ศ. 1908) (ค.ศ. 1911) (西園寺公望) (ค.ศ. 1911) (ค.ศ. 1912)
ยุคไทโช: พ.ศ. 2455–2469 (ค.ศ. 1912–1926)
นายกรัฐมนตรีในรัชสมัยสมเด็จพระจักรพรรดิไทโช (30 กรกฎาคม พ.ศ. 2455 - 25 ธันวาคม พ.ศ. 2469)
{| class="wikitable" style="text-align:center" border="1" frame="box" rules="all" cellspacing="0" cellpadding="3" !
ที่มา
(桂 太郎) (ค.ศ. 1912) (ค.ศ. 1913) (山本權兵衞) (ค.ศ. 1913) (ค.ศ. 1914) (大隈重信) (ค.ศ. 1914) (ค.ศ. 1916) (สมาคมริกเก็น โดชิกิ) (寺内正毅) (ค.ศ. 1916) (ค.ศ. 1918) (原敬) (ค.ศ. 1918) (ค.ศ. 1921) (内田 康哉) (ค.ศ. 1921) (ค.ศ. 1921) (高橋是清) (ค.ศ. 1921) (ค.ศ. 1922) (加藤友三郎) (ค.ศ. 1922) (ค.ศ. 1923) (内田 康哉) (ค.ศ. 1923) (ค.ศ. 1923) (山本權兵衞) (ค.ศ. 1923) (ค.ศ. 1924) (清浦奎吾) (ค.ศ. 1924) (ค.ศ. 1924) (加藤高明) (ค.ศ. 1924) (ค.ศ. 1926) (เก็นเซไก) (若槻禮次郎) (ค.ศ. 1926) (ค.ศ. 1926) (เก็นเซไก) (ค.ศ. 1926) (ค.ศ. 1927)
ยุคโชวะ
นายกรัฐมนตรีในรัชสมัยสมเด็จพระจักรพรรดิโชวะ (25 ธันวาคม พ.ศ. 2469 - 7 มกราคม พ.ศ. 2532)
ก่อนสงครามโลกครั้งที่ 2: พ.ศ. 2469–2488 (ค.ศ. 1926–1945)
{| class="wikitable" style="text-align:center" border="1" frame="box" rules="all" cellspacing="0" cellpadding="3" !
ที่มา
(田中義一) (ค.ศ. 1927) (ค.ศ. 1929) (濱口雄幸) (ค.ศ. 1929) (ค.ศ. 1931) (若槻禮次郎) (ค.ศ. 1931) (ค.ศ. 1931) (犬養毅) (ค.ศ. 1931) (ค.ศ. 1932) (高橋是清) (ค.ศ. 1932) (ค.ศ. 1932) ด (齋藤實) (ค.ศ. 1932) (ค.ศ. 1934) (岡田啓介) (ค.ศ. 1934) (ค.ศ. 1936) (廣田弘毅) (ค.ศ. 1936) (ค.ศ. 1937) (林銑十郎) (ค.ศ. 1937) (ค.ศ. 1937) (近衞文麿) (ค.ศ. 1937) (ค.ศ. 1939) (平沼騏一郎) (ค.ศ. 1939) (ค.ศ. 1939) (阿部信行) (ค.ศ. 1939) (ค.ศ. 1940) (米内光政) (ค.ศ. 1940) (ค.ศ. 1940) (近衞文麿) (ค.ศ. 1940) (ค.ศ. 1941) (ค.ศ. 1941) (ค.ศ. 1941) (東條英機) (ค.ศ. 1941) (ค.ศ. 1944) (小磯國昭) (ค.ศ. 1944) (ค.ศ. 1945) (鈴木貫太郎) (ค.ศ. 1945) (ค.ศ. 1945)
หลังสงครามโลกครั้งที่ 2: พ.ศ. 2488–2532 (ค.ศ. 1945–1989)
{| class="wikitable" style="text-align:center" border="1" frame="box" rules="all" cellspacing="0" cellpadding="3" !
พรรคการเมือง
(東久邇宮稔彦王) (ค.ศ. 1945) (ค.ศ. 1945) (幣原喜重郎) (ค.ศ. 1945) (ค.ศ. 1946) (吉田茂) (ค.ศ. 1946) (ค.ศ. 1947) (片山哲) (ค.ศ. 1947) (ค.ศ. 1948) (芦田均) (ค.ศ. 1948) (ค.ศ. 1948) (吉田茂) (ค.ศ. 1948) (ค.ศ. 1949) (ค.ศ. 1949) (ค.ศ. 1952) (ค.ศ. 1952) (ค.ศ. 1953) (ค.ศ. 1953) (ค.ศ. 1954) (鳩山一郎) (ค.ศ. 1954) (ค.ศ. 1955) (ค.ศ. 1955) (ค.ศ. 1955) (ค.ศ. 1955) (ค.ศ. 1956) (石橋湛山) (ค.ศ. 1956) (ค.ศ. 1957) (岸信介) (ค.ศ. 1957) (ค.ศ. 1958) (ค.ศ. 1958) (ค.ศ. 1960) (池田勇人) (ค.ศ. 1960) (ค.ศ. 1960) (ค.ศ. 1960) (ค.ศ. 1963) (ค.ศ. 1963) (ค.ศ. 1964) (佐藤榮作) (ค.ศ. 1964) (ค.ศ. 1967) (ค.ศ. 1967) (ค.ศ. 1970) (ค.ศ. 1970) (ค.ศ. 1972) (田中角榮) (ค.ศ. 1972) (ค.ศ. 1972) (ค.ศ. 1972) (ค.ศ. 1974) (三木武夫) (ค.ศ. 1974) (ค.ศ. 1976) (福田赳夫) (ค.ศ. 1976) (ค.ศ. 1978) (大平正芳) (ค.ศ. 1978) (ค.ศ. 1979) (ค.ศ. 1979) (ค.ศ. 1980) (伊東正義) (ค.ศ. 1980) (ค.ศ. 1980) (鈴木善幸) (ค.ศ. 1980) (ค.ศ. 1982) (中曾根康弘) (ค.ศ. 1982) (ค.ศ. 1983) (ค.ศ. 1983) (ค.ศ. 1986) (ค.ศ. 1986) (ค.ศ. 1987) (竹下登) (ค.ศ. 1987) (ค.ศ. 1989)
ยุคเฮเซ: พ.ศ. 2532–2562 (ค.ศ. 1989–2019)
นายกรัฐมนตรีในรัชสมัยสมเด็จพระจักรพรรดิอะกิฮิโตะ (7 มกราคม พ.ศ. 2532 - 30 เมษายน พ.ศ. 2562)
{| class="wikitable" style="text-align:center" border="1" frame="box" rules="all" cellspacing="0" cellpadding="3" !
พรรคการเมือง
(宇野宗佑) (ค.ศ. 1989) (ค.ศ. 1989) (海部俊樹) (ค.ศ. 1989) (ค.ศ. 1990) (ค.ศ. 1990) (ค.ศ. 1991) (宮澤喜一) (ค.ศ. 1991) (ค.ศ. 1993) (細川護熙) (ค.ศ. 1993) (ค.ศ. 1994) (羽田孜) (ค.ศ. 1994) (ค.ศ. 1994) (村山富市) (ค.ศ. 1994) (ค.ศ. 1996) (橋本龍太郎) (ค.ศ. 1996) (ค.ศ. 1996) (ค.ศ. 1996) (ค.ศ. 1998) (小渕恵三) (ค.ศ. 1998) (ค.ศ. 2000) (森喜朗) (ค.ศ. 2000) (ค.ศ. 2000) (ค.ศ. 2000) (ค.ศ. 2001) (小泉純一郎) (ค.ศ. 2001) (ค.ศ. 2003) (ค.ศ. 2003) (ค.ศ. 2005) (ค.ศ. 2005) (ค.ศ. 2006) (安倍晋三) (ค.ศ. 2006) (ค.ศ. 2007)
(福田康夫) (ค.ศ. 2007) (ค.ศ. 2008)
(菅 直人) (ค.ศ. 2010) (ค.ศ. 2011)
(野田 佳彦) (ค.ศ. 2011) (ค.ศ. 2012) (安倍晋三) (ค.ศ. 2012) (ค.ศ. 2014) (ค.ศ. 2014) (ค.ศ. 2017) (ค.ศ. 2017) (ค.ศ. 2020)
ยุคเรวะ: พ.ศ. 2562 (ค.ศ. 2019) – ปัจจุบัน
นายกรัฐมนตรีในรัชสมัยสมเด็จพระจักรพรรดินารูฮิโตะ เริ่มนับตั้งแต่วันที่ 1 พฤษภาคม พ.ศ. 2562 {| class="wikitable"; text-align:center" !
ดำรงตำแหน่ง
!
พรรคการเมือง
(ค.ศ. 2020) (ค.ศ. 2021) (ค.ศ. 2021) (ค.ศ. 2021) (ค.ศ. 2021)
ตัวนำยวดยิ่งแบบดั้งเดิม
ตัวนำยวดยิ่งแบบดั้งเดิม
ตัวนำยวดยิ่งแบบดั้งเดิม(Conventional superconductors) เป็นตัวนำยวดยิ่งที่สามารถใช้ทฤษฎี BCS อธิบายได้ดี โดยตัวนำยวดยิ่งตัวแรกที่ค้นพบคือปรอทมี Tc=4.15 K ค้นพบในปี 1911 ตัวนำยวดยิ่งในกลุ่มนี้ส่วนใหญ่เป็นธาตุและสารประกอบ เช่น Al มี Tc=1.19 K ,Hg มี Tc=4.15 K ,Nb มี Tc=9.2 K และสารประกอบ เช่น CuS มี Tc=1.6 K โดยสารประกอบที่มี Tc สูงสุดคือ Nb3Ge คือ Tc=23.2 K
ตัวนำยวดยิ่งในสารประกอบ A-15
ตัวนำยวดยิ่งในสารประกอบ A-15 กลุ่ม A3B นี้เป็นตัวนำยวดยิ่งแบบดั้งเดิมที่ให้อุณหภูมิวิกฤติสูงที่สุด สารกลุ่มนี้ถูกเรียกชื่อตามระบบการแบ่งโครงสร้างผลึกแบบเก่า การแบ่งโครงสร้างผลึกแบบนี้จะกำหนดให้ อักษร A แทนธาตุ อักษร B แทนสารประกอบ AB อักษร C แทนสารประกอบ AB2 และอักษร D แทน AmBn และจะมีอักษรเพิ่มขึ้น ถ้าสารประกอบนั้นประกอบด้วยจำนวนธาตุมากขึ้น
ความแตกต่างระหว่างตัวนำยวดยิ่งอุณหภูมิสูงกับตัวนำยวดยิ่งแบบดั้งเดิม
ในปัจจุบันตัวนำยวดยิ่งอุณหภูมิสูงที่ถูกค้นพบมีมากมายหลายชนิด แต่ในที่นี้จะสนใจเฉพาะตัวนำยวดยิ่งที่มีคอปเปอร์ออกไซด์เป็นองค์ประกอปหลัก ซึ่งนอกจากจะมีอุณหภูมิวิกฤตที่สูงแล้ว ตัวนำยวดยิ่งอุณภูมสูงยังมีสมบัติอีกหลายประการที่แต่ต่างจากตัวนำยวดยิ่งแบบดั้งเดิม ซึ่งพอจะสรุปได้ดังนี้
1. สมบัติของสารตัวนำยวดยิ่งอุณหภูมิสูงจะมีลักษณะขึ้นกับทิศทางเป็นอย่างมาก คือ มีโครงสร้างของอะตอมในผลึกเป็นชั้นๆ และการนำไฟฟ้าในแนวตั้งฉากกับแกนหลักของผลึกเกือบจะไม่มี ทำให้ตัวนำยวดยิ่งอุณหภูมิสูงมีโครงสร้างการนำไฟฟ้าเกือบเป็น 2 มิติ
2. ตัวนำยวดยิ่งแบบดั้งเดิมเป็นตัวนำยวดยิ่งที่ไม่ขึ้นกับทิศทางซึ่งจะมีความยาวอาพันธ์ค่าเดียว แต่ตัวนำยวดยิ่งอุณหภูมิสูงส่วนใหญ่จะมีความยาวอาพันธ์ 2 ค่า คือ ความยาวอาพันธ์ในระนาบ ab และความยาวอาพันธ์ตามแกน c โดยความยาวอาพันธ์ทั้ง 2 ค่านี้มีขนาดแตกต่างกันมาก เช่น ในสารประกอบบิสมัทจะมาความยาวอาพันธ์ตามแกน c ประมาณ 2 อังสตรอม แต่ในระนาบ ab มีความยาวอาพันธ์ประมาณ 40 อังสตรอม
4. ในตัวนำยวดยิ่งแบบดั้งเดิม เมื่ออุณหภูมิวิกฤตเพิ่มสูงขึ้นความหนาแน่นของประจุก็จะเพิ่มขึ้นด้วย แต่ในตัวนำยวดยิ่งอุณหภูมิสูงความหนาแน่นของประจุมีรูปแบบที่ไม่ชัดเจนซึ่งได้มีการพบว่าในตัวนพยวดยิ่งอุณหภูมิสูงบางชนิดที่มีอุณหภูมิวิกฤตสูง แต่จะมีความหนาแน่นประจุค่อนข้างน้อย
5. ค่าช่องว่างพลังงานของตัวนำยวดยิ่งอุณหภูมิสูงในแต่ละวิธีของการวัดจะให้ค่าที่ไม่เท่ากันและมีค่าสูงกว่าตัวนำยวดยิ่งแบบดั้งเดิมมาก โดยวิธีการวัดค่าช่องพลังงานที่ใช้มีหลายวิธี เช่น การทะลุผ่าน (Tunneling) การแพร่รังสีอินฟราเรด (Infrared radiation) กราดูดกลืน (Absorption) และการสะท้อน (Reflection)
6. ตัวนำยวดยิ่งอุณหภูมิสูงบางชนิดจะมีค่าสัมประสิทธิ์ของไอโซโทปน้อยกว่าและบางชนิดจะให้ค่ามากกว่าทฤษฏี BCS
7. ในตัวนำยวดยิ่งอุณหภูมิสูง อุณหภูมิวิกฤตจะขึ้นกับความเข้มข้นของสารเจือแบบไม่เป็นแม่เหล็ก แต่ในขณะที่ตัวนำยวดยิ่งแบบดั้งเดิมอุณหภูมิวิกฤตจะขึ้นกับความเข้มข้นของสารเจือแบบแม่เหล็ก โดยอุณหภูมิวิกฤตขะไม่ขึ้นกับสารเจือแบบไม่เป็นแม่เหล็ก
เนื่องจากมีความแตกต่างระหว่างตัวนำยวดยิ่งแบบดั้งเดิมกับตัวนำยวดยิ่งอุณภูมิสูงหลายประการแต่ว่าการอธิบายสมบัติของตัวนำยวดยิ่งอุณหภูมิสูงตามทฤษฏี BCS โดยใช้กลไกของอันตรกิริยาที่ใช้โฟนอนแบบอ่อนและใช้การประมาณในขั้นตอนการคำนวณจะไม่สามารถอธิบายสมบัติของตัวนำยวดยิ่งอุณหภูมิสูงได้ถูกต้องครบถ้วน แนวทางหนึ่งในการพยายามเพื่ออธิยายตัวนำยวดยิ่งอุณหภูมิสูงคือการปรับปรุงทฤษฏี BCS และทฤษฏีกินซ์เบิร์กแลนดาวโดยเพิ่มความละเอียดในการคำนวณให้มากขึ้นและใช้การประมาณในการคำนวณให้น้อยที่สุด เพื่อให้ครอบคลุมสมบัติของตัวนำยวดยิ่งอุณหภูมิสูงมากที่สุด
รายชื่อแม่น้ำของยูกันดา
รายชื่อต่อไปนี้เป็นรายชื่อแม่น้ำและลำธารในประเทศยูกันดา
A
แม่น้ำAchwa
K
แม่น้ำKabi - แม่น้ำKager - แม่น้ำKatonga - แม่น้ำKazinga Channel - แม่น้ำKidepo
L
แม่น้ำLamia - แม่น้ำLugogo
M
แม่น้ำMayanja
N
แม่น้ำไนล์ - แม่น้ำNkusi
O
แม่น้ำOkot - แม่น้ำOra
P
แม่น้ำPager
V
Victoria Nile
W
White Nile
วัดราชวรินทร์
วัดราชวรินทร์ หรือ วัดสำเหร่ เป็นวัดราษฎร์ สังกัดคณะสงฆ์มหานิกาย ตั้งอยู่ในซอยสมเด็จพระเจ้าตากสิน 21 แขวงบุคคโล เขตธนบุรี กรุงเทพมหานคร ตั้งอยู่ริมคลองสำเหร่ วัดมีพื้นที่ 6 ไร่ 2 งาน 28 ตารางวา ในพื้นที่วัดมีสถานที่ราชการ คือ โรงเรียนประถมศึกษา วัดราชวรินทร์
วัดราชวรินทร์ สร้างขึ้นเมื่อ ประมาณ พ.ศ. 2260 สมัยอยุธยาตอนปลาย ไม่ทราบนามและประวัติผู้สร้าง ชาวบ้านเรียกวัดสำเหร่ เพราะติดกับคลองสำเหร่ และในอดีตมีต้นสำเหร่ เป็นจำนวนมาก เป็นพื้นที่เป็นทุ่งหญ้ากว้าง ในช่วงต้นกรุงรัตนโกสินทร์ได้เปลี่ยนชื่อเป็น วัดราชวรินทร์ เข้าใจว่าชื่อวัดมาจากผู้บูรณปฏิสังขรณ์ ที่มีตำแหน่งพระยาราชวรินทร์ วัดได้รับพระราชทานวิสุงคามสีมา เมื่อประมาณ พ.ศ. 2270
อาคารเสนาสนะในวัด คืออุโบสถ กุฏิสงฆ์ ศาลาการเปรียญ ศาลาบำเพ็ญกุศล และวิหารซึ่งได้รับ การดูแลและการบูรณะ ปัจจุบันรอบวัดมีชุมชนล้อมรอบ บ้านเรือนประชาชนหนาแน่น เจ้าอาวาสองค์ปัจจุบันคือ พระมหาทองใส วรปญฺโญ
วิลสัน ยิป
วิลสัน ยิป (Wilson Yip, Wilson Yip Wai-Shun, จีนตัวเต็ม: 葉偉信, จีนตัวย่อ: 叶伟信, พินอิน: yé wěixìn) เป็นนักแสดงและผู้กำกับภาพยนตร์ชาวฮ่องกง
เกิดเมื่อวันที่ 23 ตุลาคม ค.ศ. 1963 ที่ฮ่องกง เริ่มต้นงานในวงการภาพยนตร์ในทศวรรษที่ 80 ในตำแหน่งต่าง ๆ เช่น ผู้ช่วยผู้กำกับฯ, ฝ่ายโปรดักชั่น และอีกหลากหลายหน้าที่ รวมถึงนักแสดงด้วย  ซึ่งวิลสัน ยิป เคยให้สัมภาษณ์ว่า มีความสนใจในศาสตร์ด้านภาพยนตร์มาตั้งแต่เด็ก ๆ   วิลสัน ยิป มีโอกาสได้ร่วมงานกับผู้กำกับฯหลายคน แต่ไม่มีใครมีอิทธิพลต่อตัวเองมากนัก โดยเปิดโอกาสให้ตัวเอง ด้วยการรับชมภาพยนตร์จากหลากหลายชาติ
หลักจากเป็นผู้ช่วยผู้กำกับฯมานาน ในปี ค.ศ. 1995 จึงได้มีโอกาสกำกับเป็นครั้งแรก ในเรื่อง 01:00 A.M. เป็นภาพยนตร์ผี และหลังจากนั้นก็ได้มีโอกาสกำกับเองอีก 3-4 เรื่องต่อมา ซึ่งล้วนแต่เป็นภาพยนตร์ฟอร์มเล็ก ๆ
จนกระทั่งในปี ค.ศ. 1999 วิลสัน ยิป ก็ได้แจ้งเกิดอย่างเต็มตัว จาก Bullets Over Summer ที่แสดงนำโดย อู๋ เจิ้นหวี่, กู่ เทียนเล่อ และหลอหลัน และในเรื่อง Buddy Cop ซึ่งเรื่องนี้ได้รับคำชมมากว่า ผู้กำกับฯสามารถทำภาพยนตร์ที่มีเอกลักษณ์เป็นของตัวเอง ผสมเรื่องราวของตลกร้าย และเรื่องราวในแบบดราม่าได้ดี  แม้จะไม่ประสบความสำเร็จด้านรายได้ แต่ได้รับคำวิจารณ์ไปในทางที่ดี และได้มีชื่อเข้าชิงรางวัลหลายรางวัล
ต่อมาในปี ค.ศ. 2000 วิลสัน ยิป ก็ได้มีโอกาสผลิตภาพยนตร์ให้กับสตูดิโอใหญ่ คือ โกลเดน ฮาร์เวสต์ คือ Skyline Cruisers ซึ่งเป็นภาคต่อของ Downtown Torpedoes ในปี ค.ศ. 1997 ถึงแม้จะได้นักแสดงระดับซูเปอร์สตาร์อย่าง หลี่หมิง, ซูฉี และเฉิน เสี่ยวชุน แสดงนำ แต่ก็ไม่ประสบความสำเร็จอีก
หลังจากประสบความล้มเหลวมาหลายครั้ง ในปี ค.ศ. 2002 ก็ได้มีภาพยนตร์ที่ประสบความสำเร็จขึ้นมา คือ 2002 นำแสดงโดย เซียะ ถิงฟง และฝง เต๋อหลุน ซึ่งเป็นภาพยนตร์แอ๊คชั่นเหนือธรรมชาติ เกี่ยวกับนายตำรวจสองคนที่ต้องปฏิบัติหน้าที่พิเศษกำจัดภูติผีปีศาจ
วิลสัน ยิป มาประสบความสำเร็จอย่างแท้จริง ในปี ค.ศ. 2005 กับเรื่อง SPL: Sha Po Lang เมื่อได้ร่วมงานกับนักแสดงแอ๊คชั่นระดับซูเปอร์สตาร์ อย่าง เจิ้น จื่อตัน และหง จินเป่า จากนั้นเป็นต้นมา วิลสัน ยิป ก็ได้มีภาพยนตร์ที่ประสบความสำเร็จมากมายอย่างต่อเนื่อง ไม่ว่าจะเป็น  Dragon Tiger Gate ในปี ค.ศ. 2006, Flash Point ในปี ค.ศ. 2007 และโดยเฉพาะอย่างยิ่งกับ Ip Man ในปี ค.ศ. 2008 ที่ประสบความสำเร็จอย่างมากทั้งรายได้และเสียงวิจารณ์ รวมทั้งมีชื่อเชิงรางวัลหลายรางวัล จนกระทั่งมีภาคต่อมาในปีถัดไป คือ Ip Man 2 ซึ่งแทบทุกเรื่องจะมี เจิ้น จื่อตัน เป็นนักแสดงนำตลอด และในปี ค.ศ. 2011 ก็ได้กำกับภาพยนตร์แอ๊คชั่นแฟนตาซี เรื่อง A Chinese Ghost Story
สหพันธ์สาธารณรัฐเยอรมนีในโอลิมปิกฤดูร้อน 1904
ประเทศเยอรมนี เข้าร่วมแข่งขันกีฬาโอลิมปิกฤดูร้อน ครั้งที่ 3 ค.ศ. 1904 (พ.ศ. 2447) ที่เมืองเซนต์หลุยส์ สหรัฐ ระหว่างวันที่ 1 กรกฎาคม - 23 พฤสจิกายน พ.ศ. 2447 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 18 คน ใน 6 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 4 เหรียญทอง 4 เหรียญเงิน และ 5 เหรียญทองแดง รวมทั้งหมด 13 เหรียญ
กรีฑา
ผลการแข่งขันดังนี้ :
ยุทธการที่ก็อง
ก็องอยู่ระยะทางประมาณ 9 ไมล์ (14 กิโลเมตร) ในประเทศจากชายฝั่งคาลวาโดสและบนทั้งสองฝั่งของแม่น้ำ Orne และคลองก็องที่ทางแยกของถนนหลายเส้นทางและเส้นทางรถไฟ แม่น้ำ Orne และโอดอน และคลองโอดอน ซึ่งทำให้กลายเป็นเป้าหมายปฏิบัติการที่สำคัญของทั้งสองฝั่ง ก็องและพื้นที่ทางตอนใต้เป็นช่างประจบและเปิดกว้างกว่าประเทศรั้วต้นไม้ (bocage) ในทางทิศตะวันตกของนอร์ม็องดีและผู้บัญชาการกองทัพอากาศของฝ่ายสัมพันธมิตรต้องการให้ภาคพื้นดินต้องถูกยึดโดยเร็ว เพื่อเพิ่มฐานทัพอากาศในฝรั่งเศส
กองพลทหารราบที่ 3 ของอังกฤษได้ตัดสินใจจะเข้ายึดก็องเมื่อครั้งดีเดย์หรือขุดในระยะสั้นของเมืองถ้าเยอรมันได้เข้าขัดขวางการยึดครอง การปกคลุมก็องเพียงชั่วคราวเพื่อป้องกันฝ่ายสัมพันธมิตรจากภัยคุกคามและขัดขวางของความเป็นไปได้ของการโจมตีตอบโต้กลับของเยอรมันจากเมือง ก็อง, บาเยอ และคาร์เรนทันยังไม่ถูกยึดครองโดยฝ่ายสัมพันธมิตรเมื่อครั้งดีเดย์และจากสัปดาห์แรกของการรุกรานของฝ่ายสัมพันธมิตรได้มุ่งเน้นไปที่การเชื่อมต่อกับหัวหาด อังกฤษ-แคนาดาได้เริ่มโจมตีในบริเวณที่ใกล้เคียงของเมืองก็องและชานเมืองและใจกลางเมืองทางตอนเหนือของ Orne ได้ถูกยึดครองในช่วงปฏิบัติการชารน์วู้ด (8–9 กรกฎาคม) ชานเมืองก็องทางตอนใต้ของแม่น้ำได้ถูกยึดครองโดยกองทัพน้อยแคนาดาที่สองในช่วงปฏิบัติการแอตแลนติก (18–20 กรกฎาคม) เยอรมันได้ดำเนินส่วนใหญ่ของกองพลยานเกราะในการป้องกันที่กำหนดของก็อง ซึ่งทำให้การสู้รบทั้งสองฝ่ายต้องจ่ายราคาแพงและปราศจากเยอรมันของวิธีการอย่างมากเพื่อเสริมกำลังทางด้านตะวันตกสุดของแนวรบการรุกราน
ในทางตะวันตกของนอร์ม็องดี กองทัพสหรัฐที่หนึ่งได้ปิดล้อมคาบสมุทรโคเตนติน เข้ายึดครองแชร์บัวก์และเข้าโจมตีไปยังทิศใต้สู่แซ็ง-โล อยู่ระยะทางประมาณ 37 ไมล์ (60 กิโลเมตร) ทางด้านตะวันตกของก็อง การเข้ายึดครองเมืองเมื่อวันที่ 19 กรกฎาคม เมื่อวันที่ 25 กรกฎาคม ภายหลังความล่าช้ามาจากสภาพอากาศ กองทัพที่หนึ่งได้เริ่มปฏิบัติการคอบราบนถนน Périers ของแซ็ง-โล คอยประสานงานกับปฏิบัติการสปริงของแคนาดาที่ Verrières (Bourguébus) สันเขาทางตอนใต้ของก็อง คอบราได้ประสบความสำเร็จอย่างมากและเริ่มพังทะลายของตำแหน่งเยอรมันในนอร์ม็องดี; ฝ่ายสัมพันธมิตรได้แตกหักจนนำไปสู่การสู้รบของฟาเลส์พ็อกเกต ซึ่งได้ดักล้อมส่วนใหญ่ของส่วนที่เหลือของกองทัพที่ 7 และกองทัพพันเซอร์ที่ 5 (ก่อนหน้านี้เป็นพันเซอร์กรุพเพอ ตะวันตก) ซึ่งได้เปิดทางไปยังแม่น้ำแซนและปารีส
เมืองก็องได้ถูกทำลายโดยการทิ้งระเบิดของฝ่ายสัมพันธมิตร ซึ่งด้วยความเสียหายจากการสู้รบทางภาคพื้นดิน ได้ก่อให้เกิดความสูญเสียของพลเรือนชาวฝรั่งเศสจำนวนมาก ภายหลังการสู้รบขนาดเล็กของเมืองช่วงก่อนสงครามยังคงอยู่และการฟื้นฟูบูรณะเมืองจนถึงปี ค.ศ 1962
เคลย์ตัน แบล็กมอร์
เคลย์ตัน เกรอัม แบล็กมอร์ (Clayton Graham Blackmore) เป็นอดีตนักฟุตบอลทีมชาติเวลส์ชื่อดังของแมนเชสเตอร์ยูไนเต็ด มีจุดเด่นในการยิงฟรีคิกที่รุนแรง และสามารถเล่นได้ดีในหลายตำแหน่ง ทั้งกองหลัง กองกลาง และยังเคยเล่นตำแหน่งกองหน้าในบางครั้ง
ประวัติ
เคลย์ตัน แบล็กมอร์ เกิดวันที่ 23 กันยายน ค.ศ. 1964 เคยไปคัดตัวเพื่อเข้าร่วมทีมรักบี้ของสโมสรนีท แต่ภายหลังได้เข้าไปอยู่ในศูนย์ฝึกเยาวชนของแมนเชสเตอร์ยูไนเต็ด ตั้งแต่อายุ 14 ปี และได้เลื่อนขึ้นมาเล่นชุดใหญ่ภายใต้การคุมทีมของรอน แอตกินสันในปี ค.ศ. 1984
เส้นทางค้าแข้งในอังกฤษ
หลังจากแบล็กมอร์เล่นให้ทีมชุดใหญ่ไปเพียง 2 นัดเขาก็ถูกเรียกตัวไปเล่นให้ทีมชาติเวลส์ โดยเขาเล่นให้ทีมชาติทั้งหมด 39 นัด และเป็นผู้เล่นที่ได้สวมชุดแข่งของแมนเชสเตอร์ยูไนเต็ดมาแล้วทุกหมายเลข ตั้งแต่หมายเลข 2 ถึงหมายเลข 11 (ตามกฎแบบเก่าผู้เล่นที่ลงสนาม 11 คนแรกต้องใส่เสื้อหมายเลข 1-11)
แบล็กมอร์เป็นนักเตะที่เล่นได้หลายตำแหน่งแต่ไม่ค่อยตั้งใจเล่นตำแหน่งใดตำแหน่งหนึ่งมากนัก ทำให้เขามีพัฒนาการช้ากว่าที่ควรจะเป็นและส่งผลให้ไม่ค่อยมีตำแหน่งตัวจริงในทีมชุดใหญ่มากนัก อย่างไรก็ตามช่วงเวลาสำคัญของเขากับแมนเชสเตอร์ยูไนเต็ดก็มีอยู่บ้างเมื่อเขาเป็นกำลังสำคัญในการพาสโมสรคว้าแชมป์เอฟเอคัพในปี 1990 และปีต่อมาเขาก็เป็นส่วนหนึ่งของทีมชุดได้แชมป์คัพวินเนอส์คัพ ปี 1991 แชมป์ลีก คัพปี 1992 และฤดูกาล 1992-1993 ในบทบาทตัวสำรองที่ลงสนาม 14 นัด ก็มากพอจะทำให้เขาได้รับเหรียญแชมป์พรีเมียร์ลีกครั้งแรกของสโมสร
ฤดูกาล 1993-1994 แบล็กมอร์ได้เสื้อหมายเลข 15 แต่เนื่องจากอาการบาดเจ็บทำให้เขาไม่มีโอกาสลงสนามในทีมชุดแรกเลยหลังจบฤดูกาลเขาจึงตัดสินใจย้ายทีม โดยเขาย้ายไปเล่นในดิวิชัน 1 กับทีมมิดเดิลส์เบรอ
ฤดูกาลแรกของเขากับมิดเดิลส์เบรอ ภายใต้การคุมทีมของไบรอัน ร็อบสัน อดีตกัปตันทีมชาติอังกฤษ นับว่าประสบความสำเร็จเมื่อทีมได้แชมป์ดิวิชัน 1 (ลีกแชมเปียนชิปในปัจจุบัน) พร้อมกับได้สิทธิเลื่อนชั้นกลับไปเล่นพรีเมียร์ลีกอีกครั้ง
แบล็กมอร์ได้เล่นพรีเมียร์ลีกกับทีมใหม่ของเขา แต่หนนี้ไม่ง่ายเหมือนเมื่อครั้งอยู่กับแมนเชสเตอร์ยูไนเต็ด เมื่อในฤดูกาล1995-1996 ทีมของเขาแพ้ไปถึง 17 นัดและโดนยิงไป 50 ลูก ก่อนจบฤดูกาลด้วยอันดับ 12
ฤดูกาล 1996-1997 มิดเดิลส์เบรอเข้าไปถึงรอบชิงชนะเลิศเอฟเอคัพ แต่ต้องแพ้เชลซีในนัดชิงชนะเลิศอย่างเจ็บแสบ ทำให้ได้เพียงตำแหน่งรองแชมป์ซ้ำร้ายผลงานในลีกยังย่ำแย่ เมื่อทีมแพ้ถึง 16 นัด และโดนยิงถึง 60 ลูก และมีอันต้องตกชั้นเมื่อจบฤดูกาลโดยรั้งตำแหน่งรองบ๊วย
หลังทีมตกชั้น ไบรอัน ร็อบสัน ใช้เวลาเพียงแค่ปีเดียวก็นำมิดเดิลส์เบรอ กลับมาอยู่บนลีกสูงสุดอีกครั้งเมื่อคว้าแชมป์ดิวิชัน 1 ในฤดูกาล 1997-1998
ด้วยวัยที่มากขึ้นทำให้เขาถูกลดบทบาทลงเป็นตัวสำรองบ่อยครั้งและตัดสินใจย้ายลงไปเล่นในดิวิชัน 1 กับบาร์นสลีย์ ในช่วงสั้น ๆ จากนั้นก็ย้ายลงไปเล่นในดิวิชัน 2 ให้กับนอตส์เคาน์ตี ในฤดูกาล 1999-2000
ปลายชีวิตค้าแข้งในเวลส์
หลังหมดสัญญากับนอตส์เคาน์ตี แบล็กมอร์ย้ายไปเล่นบอลถ้วยกับทีมลี ซึ่งเป็นทีมสมัครเล่น 1 นัด จากนั้นจึงกลับไปเล่นฟุตบอลในเวลส์โดยย้ายไปร่วมทีมแบงเกอร์ซิตีในเดือนกุมภาพันธ์ 2001 และอีก 4 เดือนต่อมา ปีเตอร์ ดาเวนพอร์ต อดีตเพื่อนร่วมทีมแมนเชสเตอร์ยูไนเต็ดของเขาก็ย้ายมาเป็นผู้จัดการทีมคนใหม่
หลังจากลงสนามในลีกให้แบงเกอร์ซิตีมากกว่า 150 นัด รวมทั้งการเล่นในยูฟ่าคัพ และอินเตอร์โตโต้คัพ เคลย์ตัน แบล็กมอร์ได้รับการแต่งตั้งให้เป็นผู้จัดการทีมต่อจากปีเตอร์ ดาร์เวนพอร์ทในเดือนมกราคม 2006 แต่ภายหลังได้ลาออกในเดือนพฤศจิกายนหลังทีมแพ้ในบอลถ้วยต่อพอร์ทแมด็อก แบล็กมอร์ยังคงต้องการอยู่กับแบงเกอร์ซิตีต่อไปในฐานะผู้เล่น แต่การมาถึงของผู้จัดการทีมคนใหม่ทำให้เขาถูกปล่อยให้พอร์ทแมด็อกในเดือนดังกล่าว โดยเขาลงสนามให้แบงเกอร์ซิตีรวมทุกรายการถึง 186 นัด
สโมสรพอร์ทแมด็อกดึงตัว แบล็กมอร์มาในฐานะผู้เล่นตอนสิ้นเดือนพฤศจิกายน 2006 และควบตำแหน่งผู้จัดการในเดือนพฤษภาคม 2007 แต่หลังจากนั้นไม่นานเขาก็ถูกปลดจากตำแหน่งผู้เล่น-ผู้จัดการในฤดูกาล 2007-2008
วันที่ 1 มกราคม 2008 เคลย์ตัน แบล็กมอร์ตัดสินใจย้ายไปเล่นให้กับเมืองที่เขาเกิด เมื่อตัดสินใจเข้าร่วมทีมนีทแอทเลติก และประเดิมสนามให้ทีมบ้านเกิดในวันที่ 5 มกราคม 2008 ในเกมส์พบสโมสรคาร์มาเทนทาวน์ ซึ่งฤดูกาลนั้นเขาลงสนามให้นีทแอทเลติกทั้งหมด 7 นัด โดยเป็นตัวจริง 4 นัด และสำรองอีก 3 นัด โดยสโมสรนีทจบฤดูกาลด้วยอันดับ 7
ผลงาน
1964
มัมโบ
มัมโบ (mambo) เป็นชื่อจังหวะดนตรีและการเต้นรำของชาวคิวบา มีความหมายว่า "conversation with the gods" มาจากชื่อหมอผีลัทธิวูดูในเฮติ แถบตะวันตกของทวีปแอฟริกา ซึ่งย้ายถิ่นฐานมาอยู่แถบทะเลแคริบเบียนพร้อมกับการค้าทาสตั้งแต่คริสต์ศตวรรษที่ 16
ดนตรีมัมโบสมัยใหม่ เริ่มต้นตั้งแต่ ค.ศ. 1938 พร้อมกับจังหวะการเต้นที่เรียกว่า "มัมโบ" พัฒนามาจากรูปแบบการเต้นแบบพื้นเมืองแอฟริกา แต่งโดยโอเรสเตส โลเปซ และกาชาโอ โลเปซ พี่น้องนักดนตรีชาวคิวบา ผู้ได้รับการยกย่องเป็น ผู้ให้กำเนิดดนตรีมัมโบ โดยผสมผสานดนตรีแอฟริกา-คิวบากับดนตรีจังหวะสวิงของอเมริกัน มีทั้งจังหวะเร็วและจังหวะช้า
ดนตรีมัมโบได้รับความนิยมอย่างกว้างขวาง เมื่อเปเรซ ปราโด นักเปียโนและนักแต่งเพลงชาวคิวบา นำดนตรีแนวนี้มาเล่นในกาสิโนในฮาวานา เมื่อเปเรซ ปราโด ย้ายไปอยู่ที่เม็กซิโกใน ค.ศ. 1948 เขาเริ่มบันทึกแผ่นเสียงในสังกัด RCA Victor และทำให้ดนตรีมัมโบเป็นที่นิยมในวงกว้าง และข้ามฝั่งไปในสหรัฐในปี ค.ศ. 1951 เปเรซ ปราโด ได้รับฉายาว่าเป็น "ราชาแห่งมัมโบ" (Mambo King)
ลักษณะเด่นของดนตรีมัมโบของเปเรซ ปราโด คือ ใช้แซกโซโฟนให้จังหวะ และใช้เครื่องเป่าทองเหลือง (ทรอมโบนและทรัมเปต)ให้ทำนอง มีเปียโน กลอง และเครื่องเคาะเป็นส่วนประกอบ [ ตอนกลางเพลง ปราโดจะเปล่งเสียงว่า ugh เป็นภาษาละตินซึ่งแปลเป็นภาษาอังกฤษว่า say it โดยเพลงที่มีชื่อเสียงของเขา ได้แก่เพลง Mambo No.5, เพลง Mambo No.8, เพลง Patricia และเพลง Cherry Pink (and Apple Blossom White) ซึ่งขึ้นถึงอันดับหนึ่งจากการจัดอันดับของนิตยสารบิลบอร์ด ประเทศอังกฤษ ใน ค.ศ. 1955
กรมการค้าภายใน
กรมการค้าภายใน  (Department of Internal Trade of Thailand) ก่อตั้งวันที่ 5 พฤษภาคม พ.ศ. 2485 ซึ่งในขณะนั้นประเทศอยู่ระหว่างสงครามประเทศไทยไม่อาจหลีกเลี่ยงผลภัยจากสงครามได้ จึงมีความจำเป็นต้องพร้อมเตรียมรับปัญหาทุกด้าน และงานเศรษฐกิจสำคัญ เช่น การพาณิชย์ อุตสาหกรรม วิทยาศาสตร์ ยังรวมอยู่ในการดูแลของกระทรวงเดียว จึงได้ยกฐานะกรมพาณิชย์ขึ้นเป็นกระทรวงพาณิชย์ และตั้งกรมการค้าภายในขึ้นในสังกัด ทำหน้าที่ดูแลงานการค้าภายในประเทศ
ประวัติ
กรมการค้าภายในสมัยแรกเริ่มนั้น มีภารกิจหลักคือมุ่งเน้นส่งเสริมการค้าภายในประเทศเป็นสำคัญ ทำหน้าที่ส่งเสริมการค้าของคนไทย และการค้าโดยทั่วไป สืบราคาและรายงานความเคลื่อนไหวของสินค้า อุปโภคบริโภคที่จำเป็นในการครองชีพ และแหล่งผลิตของสินค้านั้นๆ เพื่อใช้ประกอบการส่งเสริมและช่วยเหลือผู้ผลิตให้ขายได้ราคา รวมทั้งแก้ไขปัญหาการค้าอันกระทบกระเทือนถึงการครองชีพของประชาชน เนื่องจากระหว่างนั้นอยู่ในสมัยของสงคราม เศรษฐกิจในประเทศไม่เป็นปกติ การดูแลแก้ปัญหา สินค้าขาดแคลนและขึ้นราคาเป็นภาระหน้าที่ของกระทรวงพาณิชย์ ซึ่งทุกหน่วยงานรวมทั้งกรมการค้าภายในต้องร่วมกันแก้ไขปัญหาโดยใกล้ชิด และเมื่อหลังสิ้นสุดสงครามแล้วราคาสินค้าต่าง ๆ ได้พุ่งสูงขึ้นอย่างรวดเร็วซึ่งเป็นภาระของกรมการค้าภายในต้องจัดหาสินค้ามาป้อนร้านค้าให้เพียงพอ เพื่อตรึงราคามิให้สูงเกินสมควร
ในปี พ.ศ. 2487 – พ.ศ. 2495 กระทรวงพาณิชย์ ได้ปรับปรุงจัดระเบียบการบริหารงานของหน่วยงานในสังกัด และโอนงานหลายอย่างมาให้กรมการค้าภายในดูแลรับผิดชอบ โอนงานของกรมควบคุมการค้าที่ถูกยุบเลิก มาจัดตั้งเป็นกองควบคุมการค้า และกองควบคุมข้าว อันทำให้ภารกิจของกรมการค้าภายในแต่เดิมเป็นงานส่งเสริม เพิ่มมาทำหน้าที่ควบคุมด้วยหลังจากนั้นได้มีการเปลี่ยนแปลงโครงสร้างการแบ่งส่วนราชการ เพื่อให้เหมาะสมกับภารกิจและสถานการณ์ในปี พ.ศ. 2522 พ.ศ. 2535 และ พ.ศ. 2542
กาญจนา สังข์เงิน
กาญจนา สังข์เงิน เป็นนักกีฬาฟุตบอลหญิงทีมชาติไทย   ผู้ซึ่งได้รับการยกย่องว่าเป็นนักฟุตบอลหญิงที่มีความเร็วมากที่สุด
วันที่ 21 พฤษภาคม พ.ศ. 2557 เธอเป็นผู้ทำ 2 ประตูให้แก่ทีมชาติไทย เมื่อครั้งที่พบกับฟุตบอลหญิงทีมชาติเวียดนามในการแข่งขันฟุตบอลหญิงเอเชียนคัพ 2014 ส่งผลให้ทีมชาติไทยสามารถเข้าแข่งขันฟุตบอลโลกหญิง 2015 ที่จัดขึ้น ณ ประเทศแคนาดา ได้เป็นครั้งแรกในประวัติศาสตร์
ประวัติ
กาญจนา สังข์เงิน เป็นชาวจังหวัดสุรินทร์ เดิมเป็นนักกรีฑาระดับเยาวชน และมีพื้นฐานเล่นกีฬาได้หลายชนิด นอกจากนี้เธอยังได้ร่วมแข่งขันฟุตบอลให้แก่จังหวัดสุรินทร์ในการแข่งขันกีฬาเยาวชน จากความเร็วของเธอและผลงานที่ทำได้ดีในกีฬาชนิดนี้ เธอจึงตั้งเป้าหมายมาที่ฟุตบอลนับจากนั้น
เมื่ออายุได้ 18 ปี เธอได้ย้ายมาศึกษาต่อที่โรงเรียนสตรีวิทยา 3 ซึ่งให้การสนับสนุนด้านฟุตบอลหญิง จากนั้นเพียง 1 ปี เธอก็สามารถเข้าร่วมทีมฟุตบอลหญิงทีมชาติไทยรุ่นอายุไม่เกิน 19 ปี ในการแข่งขันฟุตบอลหญิงชิงแชมป์โลก รุ่นอายุไม่เกิน 19 ปี ที่ประเทศไทยเป็นเจ้าภาพ
ครั้นแล้ว เธอก็ได้เข้าร่วมทีมฟุตบอลหญิงทีมชาติไทยชุดใหญ่ ในการแข่งขันซีเกมส์ 2009 ที่จัดขึ้น ณ กรุงเวียงจันทน์ ประเทศลาว โดยได้รับรางวัลเหรียญเงินภายหลังจากเป็นฝ่ายแพ้ต่อฟุตบอลหญิงทีมชาติเวียดนามในรอบชิงชนะเลิศ
ส่วนในเดือนกันยายน พ.ศ. 2555 กาญจนาได้รับการวางตัวให้ทำหน้าที่เป็นกำลังสำคัญร่วมกับทีมชาติไทย ในการแข่งขันฟุตบอลหญิงชิงแชมป์อาเซียน 2012 ที่จัดขึ้น ณ นครโฮจิมินห์ ประเทศเวียดนาม
นอกจากนี้ เธอยังมีประสบการณ์ในการแข่งขันฟุตบอลลีกระดับอาชีพที่ประเทศญี่ปุ่น ให้แก่สังกัดสโมสรฟุตบอลสเปรันซาโอซะกะ-ทะกะสึกิ และหลังจากนั้น เธอยังได้รับการยืมตัวให้เข้าร่วมสโมสรในประเทศฟินแลนด์
วันที่ 18 ธันวาคม พ.ศ. 2556 ในการแข่งขันฟุตบอลในซีเกมส์ 2013 รอบรองชนะเลิศ กาญจนาเป็นหนึ่งในผู้ทำประตูให้แก่ทีมชาติไทยเมื่อครั้งที่พบกับฟุตบอลหญิงทีมชาติเมียนมาร์
เดือนพฤษภาคม ค.ศ. 2557 กาญจนาได้ทำหน้าที่ในตำแหน่งกองหน้าให้แก่ทีมชาติไทยในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยในวันที่ 19 พฤษภาคม กาญจนาเป็นผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติเมียนมาร์ที่ 2 ประตูต่อ 1 และในวันที่ 21 พฤษภาคม เธอเป็นผู้ทำ 2 ประตูให้แก่ทีมชาติไทย เมื่อครั้งที่พบกับฟุตบอลหญิงทีมชาติเวียดนาม ส่งผลให้ทีมชาติไทยสามารถเข้าร่วมการแข่งขันฟุตบอลโลกหญิง 2015 ที่ประเทศแคนาดา  ได้เป็นครั้งแรกในประวัติศาสตร์
เซบิยา
เซบิยา (Sevilla) เป็นศูนย์กลางทางการเงิน วัฒนธรรม และศิลปะของภาคใต้ของประเทศสเปน และยังเป็นเมืองหลักของแคว้นปกครองตนเองอันดาลูซิอาและจังหวัดเซบิยาอีกด้วย พิกัดภูมิศาสตร์ตั้งอยู่ที่ 37°22′38″ เหนือ และ 5°59′13″ ตะวันตก) มีแม่น้ำกัวดัลกิบีร์ไหลผ่าน ตั้งอยู่ภาคตะวันตกเฉียงใต้ของคาบสมุทรไอบีเรีย
อเวนเจอร์ส: เผด็จศึก
อเวนเจอร์ส: เผด็จศึก (Avengers: Endgame) เป็นภาพยนตร์อเมริกันแนวซูเปอร์ฮีโร่ มีเค้าโครงจากมาร์เวลคอมิกส์ เรื่อง ดิอเวนเจอร์ส ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์ลำดับที่ยี่สิบสองในจักรวาลภาพยนตร์มาร์เวล และเป็นภาพยนตร์ลำดับรองสุดท้ายในจักรวาลภาพยนตร์เฟส 3
โดยภาพยนตร์เรื่องนี้เป็นภาคต่อจาก อเวนเจอร์ส: มหาสงครามล้างจักรวาล ซึ่งเป็นภาคต่อจาก ดิ อเวนเจอร์ส และ อเวนเจอร์ส: มหาศึกอัลตรอนถล่มโลก ภาพยนตร์กำกับโดยแอนโทนี และ โจ รุสโซ เขียนบทโดยคริสโตเฟอร์ มาร์คัส และ สตีเวน แม็กฟีลีย์
ภาพยนตร์ได้มีการประกาศสร้างเมื่อเดือนตุลาคม ค.ศ. 2014 ในชื่อ อเวนเจอร์ส: มหาสงครามล้างจักรวาล – ภาค 2 พี่น้องรุสโซได้เข้ามารับหน้าที่กำกับในเดือนเมษายน ค.ศ. 2015 และในเดือนพฤษภาคม มาร์คัสและแม็กฟีลีย์ ได้เซ็นสัญญารับหน้าที่ในการเขียนบทภาพยนตร์ ต่อมาในเดือนกรกฎาคม ค.ศ. 2016 มาร์เวลได้ทำการเปลี่ยนชื่อเรื่องโดยปัจจุบันยังไม่ได้กำหนดชื่อ ซึ่งภาพยนตร์ได้เริ่มถ่ายทำที่ ไพน์วูดแอตแลนตาสตูดิโอส์ ในเดือนสิงหาคม ค.ศ. 2017 โดยถ่ายทำพร้อมกับเรื่อง อเวนเจอร์ส: มหาสงครามล้างจักรวาล และถ่ายทำเสร็จสิ้นในเดือนมกราคม ค.ศ. 2018 ชื่อเรื่อง อเวนเจอร์ส: เผด็จศึก เปิดเผยอย่างเป็นทางการในตัวอย่างภาพยนตร์ที่เผยแพร่ในเดือนธันวาคม ค.ศ. 2018
การออกฉาย และเผยแพร่
อเวนเจอร์ส: เผด็จศึก ออกฉายที่ประเทศไทยในวันที่ 24 เมษายน ค.ศ. 2019 ที่สหราชอาณาจักร วันที่ 26 เมษายน ค.ศ. 2019 และที่สหรัฐในวันที่ 3 พฤษภาคม ค.ศ. 2019 ในระบบไอแมกซ์ และ สามมิติ
โครงเรื่อง
เรื่องราวดำเนินเหตุการณ์หลังจาก อเวนเจอร์ส: มหาสงครามล้างจักรวาล แอนท์-แมน และ เดอะ วอสพ์ และ กัปตัน มาร์เวล หลังธานอสเปิดใช้งานถุงมืออินฟินิตีสำเร็จ ครอบครัวของคลินต์ บาร์ตันสลายไปพร้อมกับสิ่งมีชีวิตครึ่งจักรวาล เนบิวลาและโทนี สตาร์กถูกทิ้งไว้ในยานอวกาศพร้อมกับเสบียงที่ใกล้จะหมดลง แต่แครอล แดนเวอร์ส มาพบเข้าและช่วยพากลับสู่โลกมารวมกับทีมอเวนเจอร์สที่ยังเหลือ ได้แก่ นาตาชา โรมานอฟ, บรูซ แบนเนอร์, สตีฟ โรเจอร์ส, ร็อกเก็ต, ธอร์ และเจมส์ โรดส์ สมาชิกในทีมวางแผนขโมยมณีอินฟินิตีคืนจากธานอสเพื่อใช้หินนั้นย้อนการกระทำของเขา และเดินทางไปยังดาวที่อยู่ของธานอสในปัจจุบัน แต่ก็พบว่าธานอสได้ใช้พลังของมณีทำลายตัวเองเพื่อไม่ให้มีใครนำไปใช้ได้อีก ธอร์บันดาลโทสะใช้ขวานบั่นศีรษะของธานอสจนสิ้นชีวิต
5 ปีต่อมา ค.ศ. 2023 ชาวโลกยังตกอยู่ในความเศร้าโศกจากการสูญเสีย แต่ธรรมชาติของโลกก็อุดมสมบูรณ์ ไม่มีสงคราม ไม่มีการขาดแคลน ไม่มีความขัดแย้งอีก สมาชิกทีมอเวนเจอร์สต่างใช้ชีวิตของตนเองต่อไป โรมานอฟเดินทางไปญี่ปุ่น เพื่อรับคลินต์ บาร์ตัน กลับมาร่วมทีม แบนเนอร์ประสบความสำเร็จในการควบคุมฮัลค์ และประสานเข้าเป็นร่างเดียวกันในนามศาสตราจารย์ฮัลค์ ธอร์กลายเป็นผู้ปกครองขี้เมาไร้ความรับผิดชอบแห่งดินแดนนิวแอสการ์ดในทอนส์เบิร์ก ประเทศนอร์เวย์ สกอตต์ แลงหลบหนีออกจากมิติควอนสตัมได้ในที่สุด เขาอธิบายต่อโรมานอฟและโรเจอร์สว่าแม้เวลาบนโลกจะผ่านไปถึงห้าปี แต่จากมุมมองของเขา เวลาในมิติควอนตัมผ่านไปเพียงห้าชั่วโมงเท่านั้น จึงตั้งสมมติฐานว่าสามารถใช้มิติควอนตัมในการเดินทางข้ามเวลาได้ ทั้งสามจึงนำแผนการไปเสนอต่อสตาร์ก ซึ่งบัดนี้ใช้ชีวิตเรียบง่ายกับเพพเพอร์ พ็อตส์ และบุตรสาวหนึ่งคน โดยเสนอให้เดินทางย้อนเวลาไปขโมยมณีอินฟินิตีจากช่วงเวลาต่าง ๆ ก่อนที่ธานอสจะสามารถรวบรวมได้ ตอนแรกสตาร์กปฏิเสธเนื่องจากกังวลว่าอาจมีผลกระทบต่อประวัติศาสตร์และเส้นเวลา แต่หลังจากรำลึกถึงความทรงจำจากรูปถ่ายของเขากับพีเตอร์ พาร์คเกอร์ ก็ตัดสินใจร่วมแผนการด้วยกัน
อเวนเจอร์สแยกกันเป็นสี่กลุ่มเพื่อทำภารกิจ แบนเนอร์, โรเจอร์ส, แลง, และสตาร์ก เดินทางไปเมืองนิวยอร์กในปี ค.ศ. 2012 แบนเนอร์ไปที่อาศรมเวทมนตร์เพื่อโน้มน้าวให้แองเชียนวันมอบมณีแห่งเวลาให้ ในตอนแรกแองเชียนวันปฏิเสธเนื่องจากการนำมณีอินฟินิตีออกจากเส้นเวลาของตัวเองจะส่งผลเสียต่อการดำรงอยู่ของจักรวาล แต่ก็มอบให้หลังจากแบนเนอร์เล่าให้ฟังถึงการตัดสินใจของดร.สเตรนจ์ และสัญญาจะนำมาคืนในภายหลัง โรเจอร์สหลอกสายลับไฮดราและสู้ชนะตัวเขาเองในปี ค.ศ. 2012 และชิงมณีแห่งจิตใจ (คฑาโลกิ) มาได้ แต่ความพยายามของแลงและสตาร์กในการขโมยมณีแห่งอวกาศกลับล้มเหลว และโลกิก็หลบหนีไปพร้อมกับเทสเซอแร็ค โรเจอร์สและสตาร์กจึงเปลี่ยนแผนโดยใช้อนุภาคพิมที่เหลืออยู่เดินทางไปยังค่ายทหารของกองทัพสหรัฐที่นิว เจอร์ซีย์ ในปี ค.ศ. 1970 พวกเขาขโมยมณีแห่งอวกาศมาจากที่นั่น รวมทั้งขวดของอนุภาคพิมจากแฮงก์ พิม และเดินทางกลับสู่ปัจจุบัน
ร็อกเก็ตและธอร์ เดินทางไปแอสการ์ดในปี ค.ศ. 2013 เพื่อดึงมณีแห่งภาวะเป็นจริงออกจากตัว เจน ฟอสเตอร์ และธอร์ได้นำค้อนมโยเนียร์จากช่วงเวลานั้นกลับมาด้วย บาร์ตันและโรมานอฟเดินทางไปวอร์เมียร์ปี ค.ศ. 2014 และพบกับเรดสกัลล์ ผู้รักษามณีแห่งวิญญาณ ซึ่งอธิบายว่าการจะได้มณีแห่งวิญญาณมาจะต้องสละชีวิตของคนที่ตนรักเท่านั้น หลังจากถกเถียงและปะทะกันช่วงสั้น ๆ โรมานอฟเสียสละตัวเองเพื่อให้บาร์ตันได้รับมณีแห่งวิญญาณกลับไป
บนดาวโมแร็กในปีเดียวกัน เนบิวลาและโรดส์ ชิงมณีแห่งพลังมาก่อนที่ปีเตอร์ ควิลล์จะได้ไป โรดส์กลับสู่ปัจจุบันพร้อมกับมณีแห่งพลัง แต่ความทรงจำในอุปกรณ์ไซเบอร์เนติกส์ของเนบิวลาจากยุคปัจจุบันเกิดแปรปรวนเข้ากับสัญญาณของเนบิวลาจากช่วงเวลานั้น ธานอสใช้การเชื่อมต่อนี้เข้าถึงความทรงจำของเนบิวลาและได้เห็นแผนของอเวนเจอร์สในอนาคต จึงให้เนบิวลาร่างอดีตปลอมตัวเป็นเนบิวลาในอนาคตและเดินทางกลับปัจจุบันในฐานะของสายลับ
เมื่อรวบรวมมณีอินฟินิตีได้ครบแล้ว ทีมอเวนเจอร์สได้สร้างถุงมือจำลองขึ้นและให้แบนเนอร์เป็นผู้ปลุกพลังของอัญมณีทั้งหมด เพื่อย้อนคืนสิ่งที่ธานอสทำลายไปให้กลับคืนมา ขณะเดียวกัน เนบิวลาจากอดีตที่แฝงตัวมาได้เดินเครื่องไทม์แมชชีน เรียกกองทัพของธานอสให้ปรากฏขึ้นในช่วงเวลาปัจจุบัน และทำลายฐานทัพอเวนเจอร์สจนพินาศย่อยยับ โรเจอร์ส, สตาร์ก และธอร์เข้าต่อสู้กับธานอส แต่ทั้งสามก็โดนธานอสเล่นงานจนเสียท่า แม้โรเจอร์สจะพิสูจน์ว่าตนเองคู่ควรกับค้อนมโยเนียร์และใช้มันสู้กับธานอสได้แล้วก็ตาม ตอนนั้นเองที่โรเจอร์สได้รับการติดต่อจากแซม วิลสัน และสมาชิกฮีโร่คนอื่น ๆ ที่เหลือก็ปรากฏตัวขึ้นจากการเปิดประตูมิติโดยดร.สเตรนจ์ รวมทั้งผู้ใช้เวทมนตร์คนอื่น ๆ ในโลก รวมทั้งกองทัพจากแอสการ์ด และทีมผู้พิทักษ์จักรวาลต่าง ๆ ด้วย ทั้งหมดเข้าต่อสู้กับกองทัพธานอสพร้อมกับพยายามนำมณีอินฟินิตีกลับคืนสู่อดีต แต่ธานอสแย่งถุงมือมาได้ และพยายามจะดีดนิ้วอีกครั้งเพื่อกำจัดทุกชีวิตในจักรวาล แต่สตาร์กแย่งมณีทั้งหมดมาได้ในขณะตะลุมบอนกัน และใช้พลังของมณีทั้งหมดทำให้ธานอสและกองทัพสลายไป แต่ตนเองก็ต้องเสียชีวิตลงจากพลังงานมหาศาลที่มณีปล่อยออกมา
หลังงานศพของสตาร์ก ธอร์มอบหมายให้วาลคีรีเป็นผู้ปกครองนิวแอสการ์ดคนต่อไป ส่วนตนเองออกเดินทางท่องไปในจักรวาลพร้อมกับเหล่าการ์เดียนสออฟเดอะกาแล็กซี โรเจอร์สเดินทางผ่านไทม์แมชชีนเพื่อนำมณีอินฟินิตีกลับไปคืนดังเดิม และตัดสินใจใช้ชีวิตของตนเองกับเพ็กกี คาร์เตอร์เป็นเวลาหลายสิบปี ก่อนเดินทางย้อนกลับมาในปัจจุบัน โรเจอร์สซึ่งแก่ชราแล้วมอบโล่ไวเบรเนียมให้แซม วิลสัน เพื่อรับหน้าที่กัปตันอเมริกาคนต่อไป
รางวัล
อเวนเจอร์ส: เผด็จศึก ได้รับรางวัลดังนี้
จีน เคลลี
ยูจีน เคอร์แรน "จีน" เคลลี (Eugene Curran "Gene" Kelly) (23 สิงหาคม ค.ศ. 1912 – 2 กุมภาพันธ์ ค.ศ. 1996) เป็นนักเต้น นักแสดง นักร้อง ผู้กำกับภาพยนตร์ โปรดิวเซอร์ ผู้ออกแบบท่าเต้น ชาวอเมริกัน
ถือเป็นบุคคลสำคัญในภาพยนตร์เต้นรำของศตวรรษที่ 20 เคลลีเป็นที่รู้จักเรื่องท่าเต้นอันทรงพลังและปราดเปรียว กับความหน้าตาดีและมีบุคลิกเหมือนตัวละครที่เขาแสดง ถึงแม้ว่าทุกวันนี้ เราต่างรู้จักเขาในผลงานแสดงเรื่อง Singin' in the Rain แต่เขาก็โดดเด่นในภาพยนตร์เพลงของฮอลลีวูดตั้งแต่กลางคริสต์ทศวรรษ 1940 จนสิ้นสุดผลงานในช่วงปลายคริสต์ทศวรรษ 1950 ผลงานของเขาต่างเป็นการสร้างสรรค์สิ่งใหม่ให้กับวงการภาพยนตร์เพลงฮอลลีวูด ซึ่งเขาเป็นผู้คิดสร้างสรรค์เองแต่เพียงผู้เดียว เช่นในการนำบัลเล่ต์มาใช้ให้เป็นการยอมรับของผู้ชมภาพยนตร์
เคลลีได้รับรางวัลเกียรติยศจากเวทีรางวัลออสการ์ในปี 1950 สำหรับความประสบความสำเร็จในอาชีพการงาน เขายังได้รับรางวัลความสำเร็จสูงสุดจากเคนเนดีเซนเตอร์ออเนอร์ส และจากสมาคมนักแสดงรวมถึงสถาบันภาพยนตร์อเมริกัน โดยในปี 1999 สถาบันภาพยนตร์อเมริกัน จัดอันดับอยู่ที่อันดับ 15 ของเหล่าดาราชายที่ยอดเยี่ยมที่สุดตลอดกาล
อ้างอิง
1912 1996
สนิม
สนิม เกิดจากการทำปฏิกิริยากันระหว่าง ออกซิเจนและธาตุเหล็ก เกิดเป็นรอยของการเกิดการผุกร่อน เป็น Corrosion ประเภทหนึ่งซึ่งมักเกิดกับโลหะจำพวกเหล็ก